**VAKALISA ULUVO LWAKHO**

**UMthetho oYilwayo weZiko lezeMpilo yoLuntu leSizwe laseMzantsi Afrika [B16-2017]**

IKomiti yeMicimbi yeSebe yezeMpilo imema abantu abanomdla kunye nabo bachaphazelekayo abafanelekileyo ukuba bangenise izimvo zabo ezibhaliweyo kwaye babonakalise umdla wabo wokunika ingcaciso yomlomo ngo**Mthetho oYilwayo weZiko lezeMpilo yoLuntu leSizwe laseMzantsi Afrika** **[B16 – 2017].**

**Injongo yalo Mthetho uYilwayo kukubonelela ngokusekwa kweZiko lezeMpilo yoLuntu leSizwe laseMzantsi Afrika ukuze libe nokuququzelela, kwaye apho kufanelekileyo, liqhube umsebenzi wokubeka esweni izifo kwanomenzakalo; ukubonelela ngeenkonzo zezempilo yoluntu ezikhethekileyo, ngongenelelo, uqeqesho kunye nophengululo lwezempilo yoluntu olujoliswe kwimingeni yezempilo emandla echaphazela uluntu lweRiphabhlikhi yoMzantsi Afrika; kunye nokulungiselela imiba enxulumene noko.**

Iilwimi ezisetyenziselwe ukupapashwa kumaphephandaba neemagazini kwalo Mthetho uYilwayo sisiNgesi, isiBhulu, isiXhosa, isiZulu, isiSwati, isiNdebele, isiPedi, isiTswana, isiSuthu, isiVenda kunye nesiTsonga. Isaziso sokumema abantu abasuka kwiindawo ezohlukeneyo siya kugxila kwiilwimi ezithethwa kwiinqila zabo zovoto.

IiNdibano zoLuntu zoVakaliso-zimvo ziya kubanjwa ngomhla we-15 ukuya kutsho kowe-17 kweyeThupha 2017, ePalamente, eKapa.

Iziphakamiso ezibhaliweyo kufuneka zibhekiswe ku Nks Vuyokazi Majalamba kwaye zithunyelwe kwidilesi ethi IKomiti yeMicimbi yeSebe yezeMpilo, 3rd floor, 90 Plein Street, Cape Town 8000, okanye zithunyelwe ngeimeyile ku vmajalamba@parliament.gov.za okanye ngefeksi kule nombolo 086 694 3279 ungadlulanga umhla wama-28 kweyeKhala 2017. Ngaphandle kweziphakamiso ezibhaliweyo, nceda ubonakalise umdla wakho wokunika ingcaciso yomlomo.

Iikopi zalo Mthetho uYilwayo zingafunyanwa kuNks Vuyokazi Majalamba kule nombolo yomnxeba (021) 403 3770, yeselfowni 083 709 8522 okanye kule webhusayithi [www.parliament.gov.za](http://www.parliament.gov.za)

**Sikhutshwe liLungu lePalamente, uNks ML Dunjwa; uSihlalo weKomiti yeMicimbi yeSebe yezeMpilo.**